title: Provedbena odluka Vijeća (EU) 2016/2047 od 18. studenoga 2016. o pokretanju automatizirane razmjene podataka o DNK u Danskoj

text:
               24.11.2016

               HR

               Službeni list Europske unije

               L 318/8

         PROVEDBENA ODLUKA VIJEĆA (EU) 2016/2047
   od 18. studenoga 2016.
   o pokretanju automatizirane razmjene podataka o DNK u Danskoj
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 33.,
   uzimajući u obzir mišljenje Europskog parlamenta (2),
   budući da:

               (1)

               U skladu s člankom 25. stavkom 2. Odluke 2008/615/PUP, dostava osobnih podataka predviđena u toj Odluci ne smije se obavljati sve dok opće odredbe o zaštiti podataka određene u poglavlju 6. te Odluke ne budu provedene u nacionalnom pravu državnih područja država članica koje su uključene u takvu dostavu.

               (2)

               Člankom 20. Odluke Vijeća 2008/616/PUP (3) predviđeno je da se provjera je li navedeni uvjet ispunjen u vezi s automatskom razmjenom podataka u skladu s poglavljem 2. Odluke 2008/615/PUP provodi na temelju izvješća o ocjeni utemeljenog na upitniku, ocjenjivačkog posjeta i pokusa.

               (3)

               Danska je obavijestila Glavno tajništvo Vijeća o nacionalnim bazama podataka o DNK analizi na koje se primjenjuju članci od 2. do 6. Odluke 2008/615/PUP te o uvjetima za automatizirano pretraživanje iz članka 3. stavka 1. te Odluke u skladu s člankom 36. stavkom 2. te Odluke.

               (4)

               U skladu s poglavljem 4. točkom 1.1. Priloga Odluci 2008/616/PUP, upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica mora ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (5)

               Danska je ispunila upitnik o zaštiti podataka i upitnik o razmjeni podataka o DNK.

               (6)

               Danska je provela uspješan pokus s Nizozemskom.

               (7)

               Obavljen je ocjenjivački posjet Danskoj i nizozemska je ocjenjivačka skupina sastavila izvješće o ocjenjivačkom posjetu te ga je proslijedila odgovarajućoj radnoj skupini Vijeća.

               (8)

               Vijeću je predstavljeno cjelovito izvješće o ocjeni u kojem su sažeti rezultati upitnika, ocjenjivačkog posjeta i pokusa u vezi s razmjenom podataka o DNK.

               (9)

               Vijeće je 12. srpnja 2016. zaključilo da je Danska u potpunosti provela opće odredbe o zaštiti podataka određene u poglavlju 6. Odluke 2008/615/PUP.

               (10)

               Stoga bi Danska, za potrebe automatiziranog pretraživanja podataka o DNK, trebala imati pravo primati i dostavljati osobne podatke na temelju članaka 3. i 4. Odluke 2008/615/PUP.

               (11)

               Odluka 2008/615/PUP obvezujuća je za Dansku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.

               (12)

               Odluka 2008/615/PUP obvezujuća je za Irsku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.

               (13)

               Odluka 2008/615/PUP obvezujuća je za Ujedinjenu Kraljevinu te ona stoga sudjeluje u donošenju ove Odluke kojom se provodi Odluka 2008/615/PUP,

         DONIJELO JE OVU ODLUKU:
   Članak 1.
   Za potrebe automatiziranog pretraživanja i usporedbe podataka o DNK Danska je ovlaštena primati i dostavljati osobne podatke na temelju članaka 3. i 4. Odluke 2008/615/PUP od 25. studenoga 2016.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka primjenjuje se u skladu s Ugovorima.

      Sastavljeno u Bruxellesu 18. studenoga 2016.

            Za Vijeće

            Predsjednik

         R. KALIŇÁK

      (1)  SL L 210, 6.8.2008., str. 1.

      (2)  Mišljenje od 25. listopada 2016. (još nije objavljeno u Službenom listu).

      (3)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).


title: 2014/771/EU: Provedbena odluka Komisije оd 31. listopada 2014. o utvrđivanju verzije 2.1 Universal Business Languagea za pozivanja u javnoj nabavi  Tekst značajan za EGP

text:
               1.11.2014

               HR

               Službeni list Europske unije

               L 315/44

         PROVEDBENA ODLUKA KOMISIJE
   оd 31. listopada 2014.
   o utvrđivanju verzije 2.1 Universal Business Languagea za pozivanja u javnoj nabavi
   (Tekst značajan za EGP)

      (2014/771/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 13. stavak 1.,
   nakon savjetovanja s europskom platformom za više interesnih skupina o normizaciji IKT-a i sa stručnjacima iz sektora,
   budući da:

               (1)

               Normizacija ima važnu ulogu u podupiranju strategije Europa 2020., kako je navedeno u Komunikaciji Komisije pod naslovom „Europa 2020.: Strategija za pametan, održiv i uključiv rast” (2). U više vodećih inicijativa strategije Europa 2020. naglašava se važnost dobrovoljne normizacije na tržištima proizvoda ili usluga kako bi se osigurala usklađenost i interoperabilnost među proizvodima i uslugama, potaknuo tehnološki razvoj i poduprla inovativnost.

               (2)

               U digitalnom društvu normizacijski dokumenti postali su nužni kako bi se osigurala interoperabilnost među napravama, aplikacijama, spremištima podataka, uslugama i mrežama. U Komunikaciji Komisije pod naslovom „Strateška vizija za europske norme: kretanje naprijed kako bi se poboljšao i ubrzao održiv rast europskog gospodarstva do 2020.” (3) prepoznaje se specifičnost normizacije informacijskih i komunikacijskih tehnologija (IKT) u kojoj IKT rješenja, aplikacije i usluge često razvijaju globalni IKT forumi i konzorciji koji su se uzdigli kao vodeće organizacije za razvoj normi IKT-a.

               (3)

               Uredbom (EU) br. 1025/2012 želi se modernizirati i poboljšati europski okvir za normizaciju. Njome se uspostavlja sustav pomoću kojeg Komisija može odlučiti o utvrđivanju najrelevantnijih i najšire prihvaćenih IKT tehničkih specifikacija koje su izdale organizacije koje nisu europske, međunarodne ili nacionalne organizacije za normizaciju. Mogućnost upotrebe cijelog raspona IKT tehničkih specifikacija pri nabavi hardvera, softvera i usluga iz područja informacijske tehnologije omogućit će interoperabilnost, pomoći da se izbjegne vezanost za javne uprave i potaknuti tržišno natjecanje u ponudi interoperabilnih IKT rješenja.

               (4)

               IKT tehničke specifikacije koje mogu zadovoljavati uvjete za pozivanja u javnoj nabavi moraju biti u skladu sa zahtjevima navedenima u Prilogu II. Uredbi (EU) br. 1025/2012. Usklađenost s tim zahtjevima jamči javnim tijelima da su IKT tehničke specifikacije utemeljene u skladu s načelima otvorenosti, pravičnosti, objektivnosti i nediskriminiranja kojima Svjetska trgovinska organizacija (WTO) priznaje važnost u području normizacije.

               (5)

               Odluku o utvrđivanju IKT specifikacije treba donijeti nakon savjetovanja s europskom platformom za više interesnih skupina o normizaciji IKT-a, osnovanom Odlukom Komisije (4), koje će se dopuniti drugim oblicima savjetovanja sa stručnjacima iz sektora.

               (6)

               Europska platforma za više interesnih skupina o normizaciji IKT-a je 22. svibnja 2014. ocijenila verziju 2.1 Universal Business Languagea (UBL 2.1) u odnosu na zahtjeve propisane u Prilogu II. Uredbi (EU) br. 1025/2012 te dala pozitivnu ocjenu o njegovu utvrđivanju za pozivanja u javnoj nabavi. Ocjena UBL-a 2.1 potom je dostavljena na savjetovanje sa stručnjacima iz sektora koji su također dali pozitivnu ocjenu o njegovu utvrđivanju.

               (7)

               UBL 2.1, koji je razvila organizacija Organization for the Advancement of Structured Information Standards, je besplatna biblioteka poslovnih dokumenata u standardnom XML-u (Extensible Markup Language). Ta je biblioteka projektirana za izravno dodavanje postojećim praksama u poslovanju, pravu, reviziji i vođenju evidencije te za rad u poslovnom okviru utemeljenom na normi poput ISO 15000 (ebXML) kako bi se osigurala cijela infrastruktura utemeljena na normama kojom se pogodnosti postojećih sustava za elektroničku razmjenu podataka (EDI) mogu proširiti na poduzeća svih veličina,

         DONIJELA JE OVU ODLUKU:
   Članak 1.
   UBL 2.1, koji je razvila organizacija Organization for the Advancement of Structured Information Standards, zadovoljava uvjete za pozivanja u javnoj nabavi.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 31. listopada 2014.

            Za Komisiju

            Predsjednik

         José Manuel BARROSO

      (1)  SL L 316, 14.11.2012., str. 12.

      (2)  COM(2010) 2020 završna verzija od 3. ožujka 2010.

      (3)  COM(2011) 311 završna verzija od 1. lipnja 2011.

      (4)  Odluka Komisije od 28. studenoga 2011. o osnivanju europske platforme za više interesnih skupina o normizaciji IKT-a (SL C 349, 30.11.2011., str. 4.).


title: 2012/783/EU: Provedbena odluka Komisije od 13. prosinca 2012. o priznavanju Hašemitske Kraljevine Jordana na temelju Direktive 2008/106/EZ Europskog parlamenta i Vijeća u pogledu sustava osposobljavanja pomoraca i izdavanja svjedodžbi pomorcima (priopćena pod brojem dokumenta C(2012) 9253)  Tekst značajan za EGP

text:
               16/Sv. 4

               HR

               Službeni list Europske unije

               4

         32012D0783

               L 347/28

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 13. prosinca 2012.
   o priznavanju Hašemitske Kraljevine Jordana na temelju Direktive 2008/106/EZ Europskog parlamenta i Vijeća u pogledu sustava osposobljavanja pomoraca i izdavanja svjedodžbi pomorcima
   (priopćena pod brojem dokumenta C(2012) 9253)
   (Tekst značajan za EGP)
   (2012/783/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/106/EZ Europskog parlamenta i Vijeća od 19. studenoga 2008. o minimalnoj razini osposobljavanja pomoraca (1), a posebno njezin članak 19. stavak 3. prvi podstavak,
   budući da:

               (1)

               U skladu s Direktivom 2008/106/EZ države članice mogu donijeti odluku da priznaju odgovarajuće svjedodžbe pomoraca koje su izdale treće zemlje, uz uvjet da je tu treću zemlju priznala Komisija. Te treće zemlje moraju ispuniti sve zahtjeve Konvencije Međunarodne pomorske organizacije (IMO) o standardima za osposobljavanje, izdavanje svjedodžba i držanju straže za pomorce, 1978. (STCW konvencija), kako je izmijenjena 1995.

               (2)

               Zahtjev za priznavanje Hašemitske Kraljevine Jordana podnijela je Helenska Republika pismom od 21. srpnja 2008. Slijedom tog zahtjeva, Komisija je procijenila sustav osposobljavanja i izdavanja svjedodžbi u Hašemitskoj Kraljevini Jordanu kako bi provjerila ispunjava li Hašemitska Kraljevina Jordan sve zahtjeve STCW konvencije i jesu li poduzete odgovarajuće mjere kako bi se spriječile prevare vezane uz svjedodžbe. Ta procjena temeljila se na rezultatima nadzora koji su proveli stručnjaci Europske agencije za pomorsku sigurnost u studenome 2009. Tijekom tog nadzora utvrđeni su određeni nedostaci u sustavima osposobljavanja i izdavanja svjedodžbi.

               (3)

               Komisija je dostavila izvješće o rezultatima procjene državama članicama.

               (4)

               Pismima od 21. rujna 2010. i 13. veljače 2012. Komisija je obavijestila jordanska nadležna tijela da su otkriveni nedostaci i zatražila da Hašemitska Kraljevina Jordan pruži dokaze da su utvrđeni nedostaci ispravljeni.

               (5)

               Glavni nedostaci odnosili su se na provedbu u jordanskom zakonodavstvu određenih odredbi iz STCW konvencije o izdavanju svjedodžbi časnicima, to jest na nepostojanje obveze procjene sposobnosti u određenim slučajevima i trajanje plovidbene službe. Nadalje, Sustav normi kvalitete nije obuhvaćao sve relevantne aktivnosti uprave, a postupci nisu uvijek jamčili postizanje propisanih normi vezanih uz sposobnosti. Naposljetku, određene mogućnosti za provođenje osposobljavanja nisu postojale u instituciji za osposobljavanje.

               (6)

               Pismima od 21. studenoga 2010., 18. travnja 2011. i 12. ožujka 2012., Hašemitska Kraljevina Jordan obavijestila je Komisiju da su poduzete radnje u svrhu rješavanja navedenih nedostataka. Jordanska nadležna tijela posebno su navela da su nacionalne odredbe o uvjetima izdavanja svjedodžbi usklađene s Konvencijom. Također su pružili dokaze o potpunoj provedbi sustava standarda kvalitete od strane uprave i o novim postupcima za odobravanje tečajeva. Naposljetku, Komisiji su također dostavljeni dokazi da su mogućnosti za provođenje osposobljavanja, koje su nedostajale, osigurane i uvedene.

               (7)

               Krajnji ishod procjene pokazuje da Hašemitska Kraljevina Jordan ispunjava zahtjeve STCW konvencije, a ta država poduzela je odgovarajuće mjere kako bi spriječila prijevare vezane za svjedodžbe.

               (8)

               Mjera predviđena ovom Odlukom u skladu je s mišljenjem Odbora za sigurnost na moru i sprečavanje onečišćenja s brodova,

         DONIJELA JE OVU ODLUKU:
   Članak 1.
   Za potrebe članka 19. Direktive 2008/106/EZ, Hašemitska Kraljevina Jordan priznaje se u pogledu sustava osposobljavanja pomoraca i izdavanja svjedodžbi pomorcima.
   Članak 2.
   Ova je Odluka upućena državama članicama.

      Sastavljeno u Bruxellesu 13. prosinca 2012.

            Za Komisiju

         Siim KALLAS

            Potpredsjednik

      (1)  SL L 323, 3.12.2008., str. 33.


title: 2012/138/EU: Provedbena odluka Komisije od 1. ožujka 2012. u pogledu hitnih mjera za sprečavanje unošenja u Uniju organizma Anoplophora chinensis (Forster) i njegovog širenja unutar Unije (priopćena pod brojem dokumenta C(2012) 1310)

text:
               03/Sv. 54

               HR

               Službeni list Europske unije

               223

         32012D0138

               L 064/38

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 1. ožujka 2012.
   u pogledu hitnih mjera za sprečavanje unošenja u Uniju organizma Anoplophora chinensis (Forster) i njegovog širenja unutar Unije
   (priopćena pod brojem dokumenta C(2012) 1310)
   (2012/138/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno četvrtu rečenicu njezinog članka 16. stavka 3.,
   budući da:

               (1)

               Na temelju općenitog iskustva stečenog primjenom Odluke Komisije 2008/840/EZ od 7. studenoga 2008. o hitnim mjerama za sprečavanje unošenja u Zajednicu organizma Anoplophora chinensis (Forster) i njegovog širenja unutar Zajednice (2) te uzimajući posebno u obzir nedavne slučajeve izbijanja zaraze i nalaze o kojima su izvijestile Njemačka, Italija, Nizozemska i Ujedinjena Kraljevina te iskustva vezana uz njihovo iskorjenjivanje, pokazala se potreba za izmjenama mjera predviđenih u toj Odluci. S obzirom na opseg tih izmjena i ranijih izmjena primjereno je, u interesu jasnoće, zamijeniti Odluku 2008/840/EZ.

               (2)

               U odjeljku I. dijela A Priloga I. Direktivi 2000/29/EZ određeni su Anoplophora chinensis (Thomson) i Anoplophora malasiaca (Forster), iako oba naziva obuhvaćaju jednu vrstu, koja se za potrebe ove Odluke smatra Anoplophora chinensis (Forster), dalje u tekstu: „određeni organizam”, kao u Odluci 2008/840/EZ.

               (3)

               Uzimajući u obzir stečeno iskustvo, određene bi biljne vrste koje nisu bile obuhvaćene Odlukom 2008/840/EZ trebalo uključiti u njezino područje primjene, dok bi druge, koje su bile uključene, trebalo isključiti. Biljke i plemke čija je stabljika ili vrat korijena ispod određenog promjera trebaju biti izvan njezinog područja primjene. Trebalo bi uključiti određene definicije kako bi se poboljšala jasnoća i čitljivost.

               (4)

               U odredbama u vezi s uvozom trebalo bi uzeti u obzir fitosanitarni status određenog organizma u zemlji podrijetla.

               (5)

               S obzirom na iskustvo sa zaraženim pošiljkama podrijetlom iz Kine, posebnim bi odredbama trebalo urediti uvoz iz te zemlje. Budući da se većina zadržanih pošiljki u vezi s određenim biljem uvezenim iz Kine odnosi na bilje Acer spp., prikladno je zadržati postojeću zabranu njihovog uvoza do 30. travnja 2012., kako je ranije utvrđeno.

               (6)

               Trebalo bi predvidjeti promet biljem unutar Unije.

               (7)

               Države bi članice trebale vršiti godišnja istraživanja i o njihovim rezultatima obavješćivati Komisiju i druge države članice. Trebalo bi predvidjeti i obavješćivanje u slučajevima pojave određenog organizma u nekoj državi članici ili u dijelu neke države članice u kojima je njegova prisutnost prije toga bila nepoznata ili se smatralo da je određeni organizam iskorijenjen. Trebalo bi odrediti rok od pet dana u kojemu država članica mora prijaviti prisutnost određenog organizma kako bi se, prema potrebi, omogućilo poduzimanje hitnih mjera na razini Unije.

               (8)

               Kako bi se određeni organizam iskorijenio i spriječilo njegovo širenje, države bi članice trebale uspostaviti demarkirana područja i poduzeti potrebne mjere. Kao dio njihovih mjera, države bi članice trebale poduzimati aktivnosti za podizanje razine svijesti u javnosti o prijetnji koju određeni organizam predstavlja. Nadalje, trebale bi odrediti određene rokove za provedbu tih mjera. U slučajevima kada iskorjenjivanje određenog organizma više nije moguće, države bi članice trebale poduzeti mjere za sprečavanje njegovog širenja.

               (9)

               U određenim bi okolnostima države članice trebale imati mogućnost odlučiti da neće uspostaviti demarkirana područja te da će mjere ograničiti na uništenje zaraženog materijala, uz provedbu intenzivnijeg promatranja i praćenja bilja povezanog s dotičnim slučajem zaraze.

               (10)

               Države bi članice trebale izvijestiti Komisiju i ostale države članice o mjerama koje su poduzele ili namjeravaju poduzeti, kao i o razlozima zbog kojih nisu uspostavile demarkirana područja. Na godišnjoj osnovi trebaju dostavljati Komisiji i drugim državama članicama ažurirane verzije tog izvješća, dajući stvaran pregled situacije.

               (11)

               Odluku 2008/840/EZ treba stoga staviti izvan snage.

               (12)

               Mjere predviđene u ovoj Odluci u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Definicije
   Za potrebe primjene ove Odluke primjenjuju se sljedeće definicije:

               (a)

               „određeno bilje”znači bilje za sadnju čiji promjer stabljike ili vrata korijena na najdebljem dijelu iznosi 1 cm ili više, osim sjemena, i to vrsta Acer spp., Aesculus hippocastanum, Alnus spp., Betula spp., Carpinus spp., Citrus spp., Cornus spp., Corylus spp., Cotoneaster spp., Crataegus spp., Fagus spp., Lagerstroemia spp., Malus spp., Platanus spp., Populus spp., Prunus laurocerasus, Pyrus spp., Rosa spp., Salix spp. i Ulmus spp.

               (b)

               „mjesto proizvodnje” znači mjesto proizvodnje kako je određeno u Međunarodnoj normi za fitosanitarne mjere FAO-a (dalje u tekstu: „ISPM”) br. 5 (3);

               (c)

               „određeni organizam” znači Anoplophora chinensis (Forster).

         Članak 2.
   Uvoz određenog bilja podrijetlom iz trećih zemalja osim Kine
   Što se tiče uvoza iz trećih zemalja, osim Kine, za koje je poznato da je u njima prisutan određeni organizam, određeno bilje može se unijeti u Uniju samo ako ispunjava sljedeće uvjete:

               (a)

               udovoljava posebnim zahtjevima uvoza, kako je određeno u točki 1. odjeljka 1. dijela A Priloga I.;

               (b)

               pri ulasku u Uniju pregledalo ga je odgovorno službeno tijelo u skladu s točkom 2. odjeljka 1. dijela A Priloga I. radi utvrđivanja prisutnosti određenog organizma, pri čemu nisu otkriveni nikakvi znakovi prisutnosti tog organizma.

         Članak 3.
   Uvod određenog bilja podrijetlom iz Kine
   1.   U pogledu uvoza iz Kine, određeno se bilje može unositi u Uniju samo ako ispunjava sljedeće uvjete:

               (a)

               udovoljava posebnim zahtjevima uvoza, kako je određeno u točki 1. odjeljka 1. dijela B Priloga I.;

               (b)

               pri ulasku u Uniju pregledalo ga je odgovorno službeno tijelo u skladu s točkom 2. odjeljka 1. dijela B Priloga I. radi utvrđivanja prisutnosti određenog organizma, pri čemu nisu otkriveni nikakvi znakovi prisutnosti tog organizma;

               (c)

               mjesto proizvodnje tog bilja:

                           i.

                           označeno je jedinstvenim registracijskim brojem koji je dodijelila nacionalna organizacija za zaštitu bilja Kine;

                           ii.

                           uvršteno je u najnoviju verziju registra koju je Komisija dostavila državama članicama u skladu sa stavkom 3.;

                           iii.

                           u prethodne dvije godine nije bilo predmetom priopćenja Komisije državama članicama o brisanju iz registra u skladu sa stavkom 3.; i

                           iv.

                           u prethodne dvije godine nije bilo predmetom priopćenja Komisije državama članicama kako je navedeno u stavku 4. ili stavku 5.

         2.   Međutim, bilje vrste Acer spp. ne smiju se unositi u Uniju do 30. travnja 2012.
   Od 1. svibnja 2012. na bilje vrste Acer spp. primjenjuje se stavak 1.
   3.   Komisija dostavlja državama članicama registar mjesta proizvodnje u Kini koje je njihova nacionalna organizacija za zaštitu bilja uspostavila u skladu s točkom 1. podtočkom (b) odjeljka 1. dijela B Priloga I.
   U slučaju kada ta organizacija registar ažurira brisanjem mjesta proizvodnje bilo zbog toga što je ta organizacija utvrdila da određeno mjesto proizvodnje više nije u skladu s točkom 1. podtočkom (b) odjeljka 1. dijela B Priloga I. ili zbog toga što je Komisija obavijestila Kinu o dokazima prisutnosti određenog organizma pri uvozu određenog bilja iz tog mjesta proizvodnje, a Kina stavi Komisiji na raspolaganje ažuriranu verziju registra, Komisija tu ažuriranu verziju registra dostavlja državama članicama.
   U slučaju kada ta organizacija registar ažurira uvrštavanjem mjesta proizvodnje zbog toga što je ta organizacija utvrdila da je određeno mjesto proizvodnje u skladu s točkom 1. podtočkom (b) odjeljka 1. dijela B Priloga I., a Kina stavi Komisiji na raspolaganje ažuriranu verziju registra kao i potrebna pojašnjenja, Komisija tu ažuriranu verziju registra i, prema potrebi, pojašnjenja dostavlja državama članicama.
   Komisija objavljuje taj registar i njegove ažurirane verzije putem informativnih internetskih stranica.
   4.   U slučaju kada tijekom pregleda na registriranom mjestu proizvodnje, kako je određeno u podtočkama ii., iii. i iv. točke 1. podtočke (b) odjeljka 1. dijela B Priloga I., kineska organizacija za zaštitu bilja nađe dokaze prisutnosti određenog organizma i Kina o tom nalazu obavijesti Komisiju, Komisija o tom nalazu odmah obavješćuje države članice.
   Komisija također objavljuje tu informaciju putem informativnih internetskih stranica.
   5.   U slučaju kada Komisija dobije dokaze iz drugih izvora osim onih iz stavaka 3. i 4. da mjesto proizvodnje određeno u registru nije u skladu s točkom 1. podtočkom (b) odjeljka 1. dijela B Priloga I. ili da je određeni organizam nađen na određenom bilju uvezenom iz takvog mjesta proizvodnje, tu informaciju u vezi s određenim mjestom proizvodnje dostavlja državama članicama.
   Komisija također objavljuje tu informaciju putem informativnih internetskih stranica.
   Članak 4.
   Premještanje određenog bilja unutar Unije
   Određeno bilje podrijetlom iz demarkiranih područja unutar Unije uspostavljenih u skladu s člankom 6. može se premještati unutar Unije samo ako ispunjava uvjete određene u točki 1. odjeljka 2. Priloga I.
   Određeno bilje koje nije uzgojeno u demarkiranim područjima nego je u takva područja uneseno može se premještati unutar Unije samo ako ispunjava uvjete određene u točki 2. odjeljka 2. Priloga I.
   Određeno bilje uvezeno u skladu s člancima 2. i 3. iz trećih zemalja za koje je poznato da je u njima prisutan određeni organizam može se premještati unutar Unije samo ako ispunjava uvjete određene u točki 3. odjeljka 2. Priloga I.
   Članak 5.
   Istraživanja i obavješćivanje o određenom organizmu
   1.   Države članice provode godišnja službena istraživanja za otkrivanje prisutnosti određenog organizma i dokazivanje zaraze biljaka domaćina tim organizmom na svom državnom području.
   Ne dovodeći u pitanje članak 16. stavak 1. Direktive 2000/29/EZ, države članice do 30. travnja svake godine obavješćuju Komisiju i države članice o rezultatima tih istraživanja.
   2.   Ne dovodeći u pitanje članak 16. stavak 1. Direktive 2000/29/EZ, države članice u roku od pet dana u pisanom obliku obavješćuju Komisiju i druge države članice o prisutnosti određenog organizma na pojedinom području unutar svog državnog područja na kojemu takva prisutnost prije nije bila poznata ili se smatralo da je određeni organizam iskorijenjen ili na kojemu je zaraza otkrivena na biljnim vrstama za koje prethodno nije bilo poznato da su biljke domaćini.
   Članak 6.
   Demarkirana područja
   1.   U slučaju kada rezultati istraživanja iz članka 5. stavka 1. potvrde prisutnost određenog organizma na određenom području, ili se na drugi način dokaže prisutnost tog organizma, dotična država članica bez odgađanja uspostavlja demarkirano područje koje obuhvaća zaraženo područje i sigurnosno područje, u skladu s odjeljkom 1. Priloga II.
   2.   Države članice ne moraju uspostaviti demarkirana područja, kako je predviđeno u stavku 1., ako su ispunjeni uvjeti određeni u točki 1. odjeljka 2. Priloga II. U takvom slučaju, države članice poduzimaju mjere kako je određeno u točki 2. tog odjeljka.
   3.   Države članice poduzimaju mjere u demarkiranim područjima, kako je određeno u odjeljku 3. Priloga II.
   4.   Države članice određuju rokove za provedbu mjera predviđenih u stavcima 2. i 3.
   Članak 7.
   Izvješćivanje o mjerama
   1.   Države članice u roku od 30 dana od obavijesti iz članka 5. stavka 2. obavješćuju Komisiju i druge države članice o mjerama koje su poduzele ili koje namjeravaju poduzeti u skladu s člankom 6.
   To izvješće uključuje i opis demarkiranog područja, ako je uspostavljeno, te informacije o njegovoj lokaciji s kartom na kojoj je prikazano njegovo razgraničenje, informacije o trenutnom stanju zaraze, kao i mjerama za usklađivanje sa zahtjevima o premještanju određenog bilja unutar Unije određenog u članku 4.
   U njemu se opisuju i dokazi i kriteriji na kojima su te mjere utemeljene.
   U slučajevima kada države članice na temelju članka 6. stavka 2. odluče ne uspostaviti demarkirano područje, u izvješću se navode podaci i razlozi koji to opravdavaju.
   2.   Do 30. travnja svake godine države članice dostavljaju Komisiji i drugim državama članicama izvješće koje uključuje ažurirani popis svih demarkiranih područja uspostavljenih na temelju članka 6., uključujući informacije o njihovom opisu i lokaciji, s kartama na kojima je prikazano njihovo razgraničenje te mjere koje su države članice poduzele ili koje namjeravaju poduzeti.
   Članak 8.
   Usklađenost
   Države članice poduzimaju sve mjere za usklađivanje s ovom Odlukom i, prema potrebi, izmjenjuju mjere koje su usvojile kako bi se zaštitile od unošenja i širenja određenog organizma tako na način da su te mjere usklađene s ovom Odlukom. One o tim mjerama odmah obavješćuju Komisiju.
   Članak 9.
   Stavljanje izvan snage
   Odluka 2008/840/EZ stavlja se izvan snage.
   Članak 10.
   Revizija
   Ova se Odluka preispituje najkasnije do 31. svibnja 2013.
   Članak 11.
   Adresati
   Ova je Odluka upućena državama članicama.

      Sastavljeno u Bruxellesu 1. ožujka 2012.

            Za Komisiju

         John DALLI

            Član Komisije

      (1)  SL L 169, 10.7.2000., str. 1.

      (2)  SL L 300, 11.11.2008., str. 36.

      (3)  Glosar fitosanitarnih izraza – Referentna norma ISPM br. 5 Tajništva Međunarodne konvencije za zaštitu bilja, Rim.
   PRILOG I.
   1.   Posebni zahtjevi za uvoz

   A.   Uvoz podrijetlom iz trećih zemalja, osim Kine

               1.

               Ne dovodeći u pitanje odredbe navedene u Prilogu III. dijelu A točkama 9., 16., 18. i Prilogu IV. dijelu A stavku I. točkama 14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44., 46. Direktivi 2000/29/EZ, određeno bilje podrijetlom iz trećih zemalja, osim Kine, za koje je poznato da je u njima prisutan određeni organizam, prati potvrda kako je navedeno u članku 13. stavku 1. te Direktive u kojoj je u rubrici „Dopunska izjava” navedeno:

                           (a)

                           da je bilje tijekom cijelog svog životnog ciklusa raslo na mjestu proizvodnje koje je registrirala i koje je nadzirala nacionalna organizacija za zaštitu bilja u zemlji podrijetla i da se to mjesto proizvodnje nalazi u nezaraženom području koje je ta organizacija uspostavila u skladu s odgovarajućim Međunarodnim normama za fitosanitarne mjere. U rubrici „mjesto podrijetla” upisuje se naziv tog nezaraženog područja; ili

                           (b)

                           da je bilje u razdoblju od najmanje dvije godine prije izvoza raslo na mjestu proizvodnje za koje je u skladu s Međunarodnim normama za fitosanitarne mjere utvrđeno da nije zaraženo organizmom Anoplophora chinensis (Forster):

                                       i.

                                       koje je registrirala i nadzirala nacionalna organizacija za zaštitu bilja u zemlji podrijetla; i

                                       ii.

                                       na kojem su godišnje u odgovarajuće vrijeme izvršene najmanje dvije detaljne službene inspekcije radi otkrivanja bilo kakvog znaka prisutnosti organizma Anoplophora chinensis (Forster), pri čemu nisu pronađeni nikakvi znakovi prisutnosti tog organizma; i

                                       iii.

                                       u slučaju kada je bilje raslo na mjestu:

                                                   —

                                                   koje je fizički potpuno zaštićeno od unošenja organizma Anoplophora chinensis (Forster), ili

                                                   —

                                                   na kojem se vrše odgovarajuća preventivna tretiranja i koje je okruženo sigurnosnim područjem polumjera od najmanje 2 km unutar kojeg se godišnje u odgovarajuće vrijeme obavljaju službena istraživanja radi otkrivanja prisutnosti ili znakova prisutnosti organizma Anoplophora chinensis (Forster). U slučaju otkrivanja znakova prisutnosti organizma Anoplophora chinensis (Forster), odmah se poduzimaju mjere iskorjenjivanja radi ponovnog uspostavljanja nezaraženog sigurnosnog područja; i

                                       iv.

                                       na kojem je neposredno prije izvoza bio obavljen detaljan službeni pregled pošiljke bilja radi otkrivanja prisutnosti određenog organizma, posebno na korijenju i stabljikama tog bilja. Taj pregled uključuje i uzorkovanje ciljanom destrukcijskom metodom. Veličina uzorka za pregled mora biti takva da omogući otkrivanje barem 1 % zaraze s razinom pouzdanosti od 99 %; ili

                           (c)

                           da bilje uzgojeno iz podloga koje ispunjavaju uvjete iz točke (b) na koje su cijepljene plemke, udovoljavaju sljedećim zahtjevima:

                                       i.

                                       u vrijeme izvoza, promjer cijepljenih plemki na najdebljem dijelu nije veći od 1 cm;

                                       ii.

                                       cijepljeno bilje pregledano je u skladu s točkom (b) podtočkom iv.

               2.

               Određeno bilje uvezeno u skladu s točkom 1. detaljno je pregledano na mjestu ulaska ili na odredištu koje je odobreno u skladu s Direktivom Komisije 2004/103/EZ (1). Prilikom inspekcije primjenjuju se metode koje osiguravaju otkrivanje bilo kakvih znakova prisutnosti određenog organizma, ponajprije na korijenju i stabljikama biljaka. Taj pregled uključuje uzorkovanje ciljanom destrukcijskom metodom. Veličina uzorka za pregled mora biti takva da omogući otkrivanje barem 1 % zaraze s razinom pouzdanosti od 99 %.

         B.   Uvoz podrijetlom iz Kine

               1.

               Ne dovodeći u pitanje odredbe određene u Prilogu III. dijelu A točkama 9., 16., 18. te Prilogu IV. dijelu A stavku I. točkama 14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44., 46. Direktivi 2000/29/EZ, uz određeno bilje podrijetlom iz Kine mora biti priložena potvrda kako je određeno u članku 13. stavku 1. te Direktive u kojoj je u rubrici „Dopunska izjava” navedeno:

                           (a)

                           da je bilje tijekom cijelog svog životnog ciklusa raslo na mjestu proizvodnje koje je registrirala i koje je nadzirala nacionalna organizacija za zaštitu bilja Kine i da se to mjesto proizvodnje nalazi u nezaraženom području koje je ta organizacija uspostavila u skladu s odgovarajućim Međunarodnim standardima za fitosanitarne mjere. U rubrici „mjesto podrijetla” upisuje se naziv tog nezaraženog područja; ili

                           (b)

                           da je bilje u razdoblju od najmanje dvije godine prije izvoza raslo na mjestu proizvodnje za koje je u skladu s Međunarodnim standardima za fitosanitarne mjere utvrđeno da nije zaraženo organizmom Anoplophora chinensis (Forster):

                                       i.

                                       koje je registrirala i nadzirala nacionalna organizacija za zaštitu bilja Kine; i

                                       ii.

                                       na kojem su godišnje u odgovarajuće vrijeme izvršene najmanje dvije detaljne službene inspekcije radi otkrivanja bilo kakvog znaka prisutnosti organizma Anoplophora chinensis (Forster), pri čemu nisu pronađeni znakovi prisutnosti tog organizma; i

                                       iii.

                                       u slučaju kada je bilje raslo na mjestu:

                                                   —

                                                   koje je fizički potpuno zaštićeno od unošenja organizma Anoplophora chinensis (Forster), ili

                                                   —

                                                   na kojem se vrše odgovarajuća preventivna tretiranja i koje je okruženo sigurnosnim područjem polumjera od najmanje 2 km unutar kojeg se godišnje u odgovarajuće vrijeme obavljaju službena istraživanja radi otkrivanja prisutnosti ili znakova prisutnosti organizma Anoplophora chinensis (Forster). U slučaju otkrivanja znakova prisutnosti organizma Anoplophora chinensis (Forster), odmah se poduzimaju mjere iskorjenjivanja radi ponovnog uspostavljanja nezaraženog sigurnosnog područja; i

                                       iv.

                                       na kojem je neposredno prije izvoza bio obavljen detaljan službeni pregled pošiljke bilja, uključujući uzorkovanje svake serije ciljanom destrukcijskom metodom radi otkrivanja prisutnosti organizma Anoplophora chinensis (Forster), posebno na korijenju i stabljikama tih biljaka.
                                       Veličina uzorka za pregled mora biti takva da omogući otkrivanje barem 1 % zaraze s razinom pouzdanosti od 99 %; ili

                           (c)

                           da bilje uzgojeno iz cjepnih podloga koje udovoljavaju zahtjevima iz točke (b) na koje su cijepljene plemke, udovoljavaju sljedećim zahtjevima:

                                       i.

                                       u vrijeme izvoza, promjer cijepljenih plemki na najdebljem dijelu nije veći od 1 cm;

                                       ii.

                                       cijepljeno bilje je službeno pregledano u skladu s točkom (b) podtočkom iv.;

                           (d)

                           registracijska oznaka mjesta proizvodnje.

               2.

               Određeno bilje uvezeno u skladu s točkom 1. detaljno je pregledano na mjestu ulaska ili na odredištu koje je odobreno u skladu s Direktivom Komisije 2004/103/EZ. Prilikom inspekcije primjenjuju se metode, uključujući uzorkovanje ciljanom destrukcijskom metodom, koje osiguravaju otkrivanje bilo kakvih znakova prisutnosti određenog organizma, ponajprije na korijenju i stabljikama biljaka. Veličina uzorka za pregled mora biti takva da omogući otkrivanje barem 1 % zaraze s razinom pouzdanosti od 99 %.
               Uzrokovanje destrukcijskom metodom iz prvog stavka provodi se na stupnju određenom u sljedećoj tablici:

                           Broj biljaka u seriji

                           Stupanj uzorkovanja destrukcijskom metodom (broj biljaka koje se moraju posjeći)

                           1 – 4 500

                           10 % veličine serije

                           > 4 500

                           450

         2.   Uvjeti za premještanje

               1.

               Određeno bilje podrijetlom (2) iz demarkiranih područja unutar Unije smije se premještati unutar Unije samo ako ga prati biljna putovnica pripremljena i izdana u skladu s Direktivom Komisije 92/105/EEZ (3) i ako je tijekom razdoblja od najmanje dvije godine prije premještanja raslo na mjestu proizvodnje:

                           i.

                           koje je registrirano u skladu s Direktivom Komisije 92/90/EEZ (4); i

                           ii.

                           koje je svake godine podvrgnuto barem dvjema detaljnim inspekcijama koje se u odgovarajuće vrijeme provode radi otkrivanja bilo kakvog znaka prisutnosti određenog organizma, pri čemu nisu pronađeni nikakvi znakovi prisutnosti tog organizma; prema potrebi, taj pregled uključuje uzorkovanje na korijenu i stabljikama biljaka ciljanom destrukcijskom metodom; veličina uzorka za pregled mora biti takva da omogući otkrivanje barem 1 % zaraze s razinom pouzdanosti od 99 %; i

                           iii.

                           koje je smješteno u demarkiranom području gdje je bilje uzgojeno na mjestu:

                                       —

                                       koje je fizički potpuno zaštićeno od unošenja određenog organizma, ili

                                       —

                                       na kojem se provode odgovarajuća preventivna tretiranja ili na kojemu se prije premještanja za svaku seriju određenog bilja provodi uzorkovanje ciljanom destrukcijskom metodom na stupnju određenom u tablici iz točke 2. dijela B odjeljka 1. i, u svakom slučaju, gdje se unutar polumjera od najmanje 1 km oko tog mjesta u određeno vrijeme vrše godišnja službena istraživanja radi otkrivanja prisutnosti ili znakova prisutnosti određenog organizma, pri čemu nije otkrivena prisutnost ili bilo kakvi znakovi prisutnosti određenog organizma.

                     Podloge koje udovoljavaju zahtjevima prvog stavka mogu se cijepiti plemkama koje nisu uzgojene u određenim uvjetima, ali ne smiju biti šire od 1 cm na svom najdebljem dijelu.

               2.

               Određeno bilje koje nije podrijetlom (5) iz demarkiranih područja, nego je uneseno u mjesto proizvodnje u takvim područjima, može se premještati unutar Unije pod uvjetom da to mjesto proizvodnje udovoljava zahtjeviuma određenima u točki 1. podtočki iii. i samo ako bilje prati biljna putovnica pripremljena i izdana u skladu s Direktivom 92/105/EEZ.

               3.

               Određeno bilje uvezeno iz trećih zemalja za koje je poznato da se u njemu nalazi određeni organizam u skladu s odjeljkom 1. može se premještati unutar Unije samo ako ga prati biljna putovnica iz točke 1.

      (1)  SL L 313, 12.10.2004., str. 16.

      (2)  Glosar fitosanitarnih izraza – Referentna norma ISPM br. 5 i Fitosanitarne potvrde — Referentna norma ISPM br. 12 Tajništva Međunarodne konvencije za zaštitu bilja, Rim.

      (3)  SL L 4, 8.1.1993., str. 22.

      (4)  SL L 344, 26.11.1992., str. 38.

      (5)  Glosar fitosanitarnih izraza – Referentna norma ISPM br. 5 i Fitosanitarne potvrde — Referentna norma ISPM br. 12 Tajništva Međunarodne konvencije za zaštitu bilja, Rim.
   PRILOG II.

      USPOSTAVA DEMARKIRANIH PODRUČJA I MJERA, KAKO JE PREDVIĐENO U ČLANKU 6.

   1.   Uspostava demarkiranih područja

               1.

               Demarkirana područja sastoje se od sljedećih područja:

                           (a)

                           zaraženo područje, odnosno područje u kojem je potvrđena prisutnost određenog organizma, i koja uključuje svo bilje koje pokazuje simptome zaraze određenim organizmom i, prema potrebi, svo bilje koje je u vrijeme sadnje pripadalo istoj seriji; i

                           (b)

                           sigurnosno područje u polumjeru od najmanje 2 km od granice zaraženog područja.

               2.

               Točno razgraničenje područja temelji se na odgovarajućim znanstvenim načelima, biologiji određenog organizma, stupnju zaraze, specifičnoj rasprostranjenosti biljaka domaćina u dotičnom području i dokazima o udomaćenju određenog organizma. U slučajevima kada odgovorno službeno tijelo zaključi da je iskorjenjivanje određenog organizma moguće, uzimajući u obzir okolnosti izbijanja zaraze, rezultate posebne istrage ili neposrednu primjenu mjera za iskorjenjivanje, polumjer sigurnosnog područja može se smanjiti na najmanje 1 km od granice zaraženog područja. U slučajevima kada iskorjenjivanje određenog organizma više nije moguće, taj se polumjer ne može smanjiti na manje od 2 km.

               3.

               Ako se prisutnost određenog organizma potvrdi izvan zaraženog područja, razgraničenje između zaraženog i sigurnosnog područja preispituje se i na odgovarajući način mijenja.

               4.

               U slučaju kada se na temelju istraživanja iz članka 5. stavka 1. i praćenja određenog u točki 1. podtočki (h) odjeljku 3. Priloga II. određeni organizam ne pronađe u demarkiranom području tijekom razdoblja koje uključuje barem jedan životni ciklus i jednu dodatnu godinu, što u svakom slučaju nije manje od četiri uzastopne godine, demarkirano područje može se ukinuti. Točna duljina životnog vijeka ovisi o dokazima koji su na raspolaganju za dotično područje ili sličnu klimatsku zonu. Demarkirano područje može se ukinuti i u slučajevima kada se na temelju dodatnog istraživanja utvrdi da su zadovoljeni uvjeti određeni u točki 1. odjeljka 2.

         2.   Uvjeti pod kojima se ne mora uspostaviti demarkirano područje

               1.

               U skladu s člankom 6. stavkom 2., države članice ne moraju uspostaviti demarkirano područje, kako je predviđeno u članku 6. stavku 1., u slučaju kada su ispunjeni sljedeći uvjeti:

                           (a)

                           postoji dokaz da je određeni organizam unesen u određeno područje na bilju na kojem je otkrivena njegova prisutnost i postoji naznaka da je to bilje bilo zaraženo prije unošenja u dotično područje ili se radi o izoliranom nalazu koji može ili ne mora biti neposredno povezan s određenim biljem te se ne očekuje da će doći do udomaćenja; i

                           (b)

                           utvrđeno je da određeni organizam nije udomaćen i da širenje i uspješno razmnožavanje određenog organizma nije moguće zbog njegove biologije te, uzimajući u obzir rezultate posebnog istraživanja te mjere iskorjenjivanja koje mogu uključivati preventivnu sječu i odlaganje određenog bilja s korijenjem nakon što je pregledano.

               2.

               U slučaju kada su ispunjeni uvjeti iz točke 1., države članice ne moraju uspostaviti demarkirana područja, pod uvjetom da provode sljedeće mjere:

                           (a)

                           hitne mjere kojima se osigurava brzo iskorjenjivanje određenog organizma te isključuje mogućnost njegovog širenja;

                           (b)

                           praćenje tijekom razdoblja koje obuhvaća najmanje jedan životni ciklus određenog organizma i jednu dodatnu godinu, uključujući praćenje tijekom najmanje četiri uzastopne godine, u polumjeru od najmanje 1 km oko zaraženog bilja ili mjesta na kojemu je pronađen određeni organizam; praćenje mora biti redovito i intenzivno, barem tijekom prve godine;

                           (c)

                           uništenje svog zaraženog biljnog materijala;

                           (d)

                           osiguranje sljedivosti do izvora zaraze te, gdje je to moguće, osiguranje slijedivosti bilja povezanog sa slučajem dotične zaraze i njihov pregled kako bi se pronašao znak zaraze; taj pregled uključuje uzorkovanje ciljanom destrukcijskom metodom;

                           (e)

                           provođenje aktivnosti koje podižu razinu svijesti u javnosti o prijetnji koju predstavlja taj organizam;

                           (f)

                           provedba svih drugih mjera koje mogu doprinijeti iskorjenjivanju određenog organizma, uzimajući u obzir ISPM br. 9 (1) i primjenjujući integrirani pristup u skladu s načelima određenima u ISPM-u br. 14 (2).

                     Mjere iz točaka od (a) do (f) prikazuju se u obliku izvješća iz članka 7.

         3.   Mjere koje se moraju poduzeti u demarkiranim područjima

               1.

               U demarkiranim područjima države članice poduzimaju sljedeće mjere za iskorjenjivanje određenog organizma:

                           (a)

                           hitna sječa zaraženog bilja i bilja sa simptomima zaraze određenim organizmom i potpuno uklanjanje njihovog korijenja; u slučajevima kada je zaraženo bilje otkriveno izvan razdoblja leta određenog organizma, sječa bilja i uklanjanje korijenja vrše se prije početka sljedećeg razdoblja leta; u iznimnim slučajevima, ako nadležno službeno tijelo zaključi da takva sječa nije primjerena, može se primijeniti alternativna mjera za iskorjenjivanje koja pruža istu razinu zaštite od širenja određenog organizma; razlozi za donošenje takvog zaključka i opis mjere moraju se dostaviti Komisiji u obliku izvješća iz članka 7.;

                           (b)

                           sječa svog određenog bilja unutar polumjera od 100 m oko zaraženog bilja i pregled tog određenog bilja radi otkrivanja znakova zaraze; u iznimnim slučajevima, ako nadležno službeno tijelo zaključi da takva sječa nije primjerena, potreban je pojedinačni detaljni pregled svog određenog bilja koje se neće sjeći radi otkrivanja bilo kakvih znakova zaraze unutar određenog polumjera i, prema potrebi, provedba mjera za sprečavanje bilo kakvog mogućeg širenja određenog organizma s tog bilja;

                           (c)

                           uklanjanje, pregled i odlaganje bilja posječenog u skladu s točkama (a) i (b) i njihovog korijenja; poduzimanje svih potrebnih mjera opreza radi sprečavanja širenja određenog organizma tijekom i nakon sječe;

                           (d)

                           sprečavanje bilo kakvog premještanja potencijalno zaraženog materijala iz demarkiranog područja;

                           (e)

                           osiguranje sljedivosti do izvora zaraze i, koliko god je to moguće, osiguranje sljedivosti bilja povezanog sa slučajem dotične zaraze i njihov pregled radi otkrivanja bilo kakvog znaka zaraze; taj pregled uključuje uzorkovanje ciljanom destrukcijskom metodom;

                           (f)

                           prema potrebi, zamjena određenog bilja drugim biljem;

                           (g)

                           zabrana sadnje novih određenog bilja na otvorenom u području iz točke 1. podtočke (b) odjeljka 3. Priloga II., osim na mjestima proizvodnje iz odjeljka 2. Priloga I.;

                           (h)

                           intenzivno praćenje prisutnosti određenog organizma godišnjim pregledima koji se u odgovarajuće vrijeme provode na biljkama domaćinima, s posebnim naglaskom na sigurnosno područje, uključujući, prema potrebi, uzorkovanje ciljanom destrukcijskom metodom; broj uzoraka navodi se u izvješću iz članka 7.;

                           (i)

                           aktivnosti za podizanje razine svijesti u javnosti o prijetnji koju predstavlja taj organizam i mjere donesene za sprečavanje njegovog unošenja u Uniju i širenja u Uniji, uključujući uvjete u pogledu premještanja određenog bilja iz demarkiranog područja uspostavljenog na temelju članka 6.;

                           (j)

                           prema potrebi, posebne mjere kako bi se riješile bilo kakve iznimne situacije ili komplikacije za koje se opravdano smatra da mogu spriječiti, ometati ili odgoditi iskorjenjivanje, posebno one koje se odnose na pristupačnost i odgovarajući način iskorjenjivanja svog zaraženog bilja ili bilja za koje se sumnja da je zaraženo, bez obzira na njihovu lokaciju, privatno ili javno vlasništvo ili osobu ili subjekt koji je za njih odgovoran;

                           (k)

                           bilo koje druge mjere koje mogu doprinijeti iskorjenjivanju određenog organizma, uzimajući u obzir ISPM br. 9 (3) i primjenjujući integrirani pristup u skladu s načelima određenim u ISPM-u br. 14 (4).

                     Mjere iz točaka od (a) do (k) prikazuju se u obliku izvješća iz članka 7.

               2.

               Kada rezultati istraživanja iz članka 5. tijekom više od četiri uzastopne godine potvrde prisutnost određenog organizma na nekom području i u slučaju kada postoji dokaz da određeni organizam više ne može biti iskorijenjen, države članice mogu ograničiti mjere na sprečavanje širenja određenog organizma izvan tog područja. Takve mjere uključuju najmanje sljedeće:

                           (a)

                           sječu zaraženog bilja i bilja sa simptomima zaraze određenim organizmom i potpuno uklanjanje njegovog korijenja; sječa se mora započeti odmah, međutim, u slučajevima kada je zaraženo bilje otkriveno izvan razdoblja leta određenog organizma, sječa bilja i uklanjanje korijenja provode se prije početka novog razdoblja leta; u iznimnim slučajevima, ako nadležno službeno tijelo zaključi da takva sječa nije primjerena, može se primijeniti alternativna mjera za iskorjenjivanje koja pruža jednaku razinu zaštite od širenja određenog organizma; razloge za donošenje takvog zaključka i opis mjere moraju se dostaviti Komisiji u obliku izvješća iz članka 7.;

                           (b)

                           uklanjanje, pregled i odlaganje posječenog bilja i njegovog korijenja; poduzimanje potrebnih preventivnih mjera kako bi se spriječilo širenje određenog organizma nakon sječe;

                           (c)

                           sprečavanje bilo kakvog premještanja potencijalno zaraženog materijala iz demarkiranog područja;

                           (d)

                           prema potrebi, zamjena određenog bilja drugim biljem;

                           (e)

                           zabrana sadnje novog određenog bilja na otvorenom u zaraženom području iz točke 1. podtočke (a) odjeljka 1. Priloga II., osim na mjestima proizvodnje iz odjeljka 2. Priloga I.;

                           (f)

                           intenzivno praćenje prisutnosti određenog organizma godišnjim inspekcijama koje se u odgovarajuće vrijeme provode na biljkama domaćinima, uključujući, kada je to primjereno, uzorkovanje ciljanom destrukcijskom metodom; broj uzoraka navodi se u izvješću iz članka 7.;

                           (g)

                           aktivnosti za podizanje razine svijesti u javnosti o prijetnji koju predstavlja taj organizam i mjere donesene za sprečavanje njegovog unošenja u Uniju i širenja u Uniji, uključujući uvjete u pogledu premještanja određenog bilja iz demarkiranog područja uspostavljenog na temelju članka 6.;

                           (h)

                           prema potrebi, određene mjere kako bi se riješile iznimne situacije ili komplikacije za koje se opravdano smatra da se mogu spriječiti, ometati ili odgoditi iskorjenjivanje, posebno one koje se odnose na pristupačnost i odgovarajući način iskorjenjivanja svog zaraženog bilja ili bilja za koje se sumnja da je zaraženo, bez obzira na njegovu lokaciju, privatno ili javno vlasništvo ili osobu ili subjekt koji je za njih odgovoran;

                           (i)

                           bilo koje druge mjere koje mogu doprinijeti sprečavanju širenja određenog organizma.

                     Mjere iz točaka od (a) do (i) prikazuju se u obliku izvješća iz članka 7.

      (1)  Smjernice za programe iskorjenjivanja štetnih organizama — Referentna norma ISPM br. 9 Tajništva Međunarodne konvencije za zaštitu bilja, Rim.

      (2)  Primjena integriranih mjera u sistematskom pristupu upravljanju rizikom od štetnih organizama — Referentna norma ISPM br. 14 Tajništva Međunarodne konvencije za zaštitu bilja, Rim.

      (3)  Smjerice za programe iskorjenjivanja štetnih organizama — Referentna norma ISPM br. 9 Tajništva Međunarodne konvencije za zaštitu bilja, Rim.

      (4)  Primjena integriranih mjera u sustavnom pristupu upravljanju rizikom od štetnih organizama — Referentna norma ISPM br. 14 Tajništva Međunarodne konvencije za zaštitu bilja, Rim.


title: 2011/517/EU: Provedbena odluka Komisije od 25. kolovoza 2011. o priznavanju Azerbajdžana na temelju Direktive 2008/106/EZ Europskog parlamenta i Vijeća u pogledu sustava osposobljavanja pomoraca i izdavanja svjedodžbi pomorcima (priopćena pod brojem dokumenta C(2011) 6003)  Tekst značajan za EGP

text:
               16/Sv. 003

               HR

               Službeni list Europske unije

               195

         32011D0517

               L 220/22

               SLUŽBENI LIST EUROPSKE UNIJE

               25.08.2011.

      PROVEDBENA ODLUKA KOMISIJE

   od 25. kolovoza 2011.
   o priznavanju Azerbajdžana na temelju Direktive 2008/106/EZ Europskog parlamenta i Vijeća u pogledu sustava osposobljavanja pomoraca i izdavanja svjedodžbi pomorcima
   (priopćena pod brojem dokumenta C(2011) 6003)
   (Tekst značajan za EGP)
   (2011/517/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2008/106/EZ Europskog parlamenta i Vijeća od 19. studenoga 2008. o minimalnoj razini osposobljavanja pomoraca (1), a posebno njezin članak 19. stavak 3. prvi podstavak,
   uzimajući u obzir zahtjev Belgije od 7. kolovoza 2008.,
   budući da:

               (1)

               U skladu s Direktivom 2008/106/EZ države članice mogu odlučiti ovjeriti odgovarajuće svjedodžbe pomoraca koje su izdale treće zemlje pod uvjetom da Komisija priznaje predmetnu treću zemlju. Navedene treće zemlje moraju ispunjavati sve zahtjeve Konvencije Međunarodne pomorske organizacije (IMO) o standardima za osposobljavanje, izdavanje svjedodžba i držanju straže za pomorce iz 1978. (Konvencija STCW) (2), kako je revidirana 1995.

               (2)

               Pismom od 7. kolovoza 2008. Belgija je podnijela zahtjev za priznavanje Azerbajdžana. Na zahtjev Belgije, Komisija je procijenila sustave osposobljavanja i izdavanja svjedodžbi u Azerbajdžanu kako bi provjerila ispunjava li Azerbajdžan sve zahtjeve Konvencije STCW i jesu li poduzete odgovarajuće mjere za sprečavanje prijevare u vezi sa svjedodžbama. Procjena se temeljila na rezultatima provjere koju su proveli stručnjaci Europske agencije za sigurnost pomorskog prometa u veljači 2009. Tijekom predmetne provjere utvrđeni su određeni nedostaci u sustavima osposobljavanja i izdavanja svjedodžbi.

               (3)

               Komisija je državama članicama dostavila izvješće o rezultatima procjene.

               (4)

               Pismima od 4. prosinca 2009. i 26. listopada 2010. Komisija je od Azerbajdžana zatražila da pruži dokaz o ispravljanju utvrđenih nedostataka.

               (5)

               Pismima od 13. siječnja i 24. prosinca 2010. Azerbajdžan je dostavio tražene podatke i dokaz u vezi s provedbom odgovarajuće i u dovoljnoj mjeri korektivne radnje u svrhu rješavanja svih nedostataka utvrđenih tijekom procjene sukladnosti.

               (6)

               Ishod procjene sukladnosti i ocjenjivanja podataka koje je dostavio Azerbajdžan dokazuju da Azerbajdžan ispunjava sve zahtjeve Konvencije STCW i da je poduzeo odgovarajuće mjere za sprečavanje prijevare u vezi sa svjedodžbama. Stoga bi ga Komisija trebala priznati.

               (7)

               Mjere predviđene ovom Odlukom u skladu su s mišljenjem Odbora za sigurna mora i sprečavanje onečišćenja s brodova,

         DONIJELA JE OVU ODLUKU:
   Članak 1.
   Za potrebe članka 19. Direktive 2008/106/EZ, Azerbajdžan je priznat u pogledu sustava osposobljavanja pomoraca i izdavanja svjedodžbi pomorcima.
   Članak 2.
   Ova je Odluka upućena državama članicama.

      Sastavljeno u Bruxellesu 25. kolovoza 2011.

            Za Komisiju

         Siim KALLAS

            Potpredsjednik

      (1)  SL L 323, 3.12.2008., str. 33.

      (2)  Usvojila ju je Međunarodna pomorska organizacija.


title: 2012/187/EU: Provedbena odluka Komisije od 4. travnja 2012. o izmjeni Odluke 2001/861/EZ u pogledu novalurona (priopćena pod brojem dokumenta C(2012) 2164)  Tekst značajan za EGP

text:
               03/Sv. 49

               HR

               Službeni list Europske unije

               299

         32012D0187

               L 101/15

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 4. travnja 2012.
   o izmjeni Odluke 2001/861/EZ u pogledu novalurona
   (priopćena pod brojem dokumenta C(2012) 2164)
   (Tekst značajan za EGP)
   (2012/187/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (2), a posebno njezin članak 80. stavak 1. točku (a),
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva 91/414/EEZ nastavlja se primjenjivati na aktivne tvari za koje je prije 14. lipnja 2011. donesena odluka u skladu s člankom 6. stavkom 3. Direktive 91/414/EEZ.

               (2)

               U skladu s člankom 6. stavkom 2. Direktive 91/414/EEZ, Ujedinjena Kraljevina zaprimila je 29. ožujka 2001. zahtjev tvrtke Makhteshim Agan Ltd. za uvrštenje aktivne tvari novaluron u Prilog I. Direktivi 91/414/EEZ.

               (3)

               Odlukom Komisije 2001/861/EC (3) potvrđeno je da je pri preliminarnom pregledu dokumentacija smatrana „cjelovitom”, i da se moglo smatrati da u načelu ispunjava zahtjeve u pogledu podataka i informacija iz Priloga II. i Priloga III. Direktivi 91/414/EEZ.

               (4)

               Time je državama članicama dana mogućnost da izdaju privremena odobrenja za sredstva za zaštitu bilja koja sadrže novaluron za početno razdoblje od tri godine, u skladu s člankom 8. stavkom 1. Direktive 91/414/EEZ. To početno razdoblje od tri godine može započeti u bilo kojem trenutku, nakon ocjene zahtjeva.

               (5)

               U skladu s drugom rečenicom trećeg podstavka stavka 6. članka 11. Uredbe Komisije (EU) br. 188/2011 od 25. veljače 2011. o utvrđivanju detaljnih pravila za provedbu Direktive Vijeća 91/414/EEZ u pogledu postupka ocjene aktivnih tvari koje nisu bile na tržištu dvije godine nakon dana priopćenja o toj Direktivi (4), Europska agencija za sigurnost hrane („Agencija”) zatražila je 16. lipnja 2011. od države članice izvjestiteljice da zatraži od podnositelja zahtjeva dodatne informacije.

               (6)

               Dopisom od 29. veljače 2012. podnositelj zahtjeva obavijestio je Ujedinjenu Kraljevinu, Agenciju i Komisiju da nema namjeru dalje podupirati ocjenu niti dostaviti dodatne podatke. Istim dopisom podnositelj zahtjeva povukao je svoj zahtjev. Budući da nisu dostavljene dodatne informacije koje je Agencija zatražila, dokumentacija se više ne može smatrati cjelovitom.

               (7)

               Odluku 2001/861/EZ treba stoga na odgovarajući način izmijeniti.

               (8)

               Stoga treba povući postojeća privremena odobrenja i ne dodjeljivati nova odobrenja.

               (9)

               Ako države članice odobre produljenje roka za sredstva za zaštitu bilja koja sadrže novaluron u skladu s člankom 4. stavkom 6. Direktive 91/414/EEZ, to bi razdoblje trebalo isteći najkasnije godinu dana nakon povlačenja dotičnog odobrenja.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog Odluci 2001/861/EZ zamjenjuje se tekstom iz Priloga ovoj Odluci.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže novaluron povuku do 3. listopada 2012.;

               (b)

               ne izdaju niti produljuju odobrenja za sredstva za zaštitu bilja koja sadrže novaluron od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ, mora biti što je moguće kraće i prestaje važiti najkasnije 12 mjeseci nakon povlačenja odgovarajućeg odobrenja.
   Članak 4.
   Ova je Odluka upućena državama članicama.

      Sastavljeno u Bruxellesu 4. travnja 2012.

            Za Komisiju

         John DALLI

            Član Komisije

      (1)  SL L 230, 19.8.1991., str. 1.

      (2)  SL L 309, 24.11.2009., str. 1.

      (3)  SL L 321, 6.12.2001., str. 34.

      (4)  SL L 53, 26.2.2011., str. 51.
   PRILOG

         „PRILOG

            AKTIVNE TVARI NA KOJE SE ODNOSI OVA ODLUKA

                     Br.

                     Uobičajeni naziv,
                     Identifikacijski broj (CIPAC)

                     Podnositelj prijave

                     Datum zahtjeva

                     Država članica izvjestiteljica

                     1

                     Laminarin
                     CIPAC br. 671

                     Laboratoires Goëmar SA, Francuska

                     29. ožujka 2001.

                     Belgija”


title: Provedbena odluka Komisije (EU) 2015/2329 оd 11. prosinca 2015. kojom se utvrđuje da privremena obustava povlaštenih carina uspostavljenih na temelju mehanizma stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, i na temelju mehanizma stabilizacije za banane iz Sporazuma o pridruživanju između Europske unije i njezinih država članica, s jedne strane, i Središnje Amerike, s druge strane, nije primjerena za uvoz banana podrijetlom iz Perua i Gvatemale za 2015.

text:
               12.12.2015

               HR

               Službeni list Europske unije

               L 328/116

         PROVEDBENA ODLUKA KOMISIJE (EU) 2015/2329
   оd 11. prosinca 2015.
   kojom se utvrđuje da privremena obustava povlaštenih carina uspostavljenih na temelju mehanizma stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, i na temelju mehanizma stabilizacije za banane iz Sporazuma o pridruživanju između Europske unije i njezinih država članica, s jedne strane, i Središnje Amerike, s druge strane, nije primjerena za uvoz banana podrijetlom iz Perua i Gvatemale za 2015.
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   uzimajući u obzir Uredbu (EU) br. 19/2013 Europskog parlamenta i Vijeća od 15. siječnja 2013. o primjeni bilateralnih zaštitnih klauzula i mehanizma stabilizacije za banane iz Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 15.,
   uzimajući u obzir Uredbu (EU) br. 20/2013 Europskog parlamenta i Vijeća od 15. siječnja 2013. o primjeni bilateralne zaštitne klauzule i mehanizma stabilizacije za banane iz Sporazuma o pridruživanju između Europske unije i njezinih država članica, s jedne strane, i Središnje Amerike, s druge strane (2), a posebno njezin članak 15.,
   budući da:

               (1)

               Sporazumom o trgovini između Europske unije i njezinih država članica, s jedne strane, i Kolumbije i Perua, s druge strane, uveden je mehanizam stabilizacije za banane, koji je privremeno stupio na snagu 1. kolovoza 2013. u pogledu Kolumbije i 1. ožujka 2013. u pogledu Perua.

               (2)

               Sličan mehanizam za banane uveden je Sporazumom o pridruživanju između Europske unije i njezinih država članica, s jedne strane, i Središnje Amerike, s druge strane, koji je privremeno stupio na snagu u zemljama Središnje Amerike tijekom 2013., zaključno s Gvatemalom 1. prosinca 2013.

               (3)

               U skladu s tim mehanizmima i u skladu s člankom 15. stavkom 2. Uredbe (EU) br. 19/2013 i Uredbe (EU) br. 20/2013, ako se premaši utvrđeni granični obujam za uvoz svježih banana (tarifni broj 0803 90 10 kombinirane nomenklature Europske unije od 1. siječnja 2012.) iz jedne od dotičnih zemalja, Komisija donosi provedbeni akt kojim može privremeno obustaviti povlaštene carine koje se primjenjuju na uvoz svježih banana iz te zemlje ili utvrditi da takva obustava nije primjerena.

               (4)

               Odluka Komisije donosi se u skladu s člankom 8. Uredbe (EU) br. 182/2011 Europskog parlamenta i Vijeća (3), u vezi s njezinim člankom 4.

               (5)

               Uvoz svježih banana podrijetlom iz Gvatemale u Europsku uniju u listopadu 2015. premašio je prag od 62 500 metričkih tona utvrđen u prethodno navedenom Sporazumu o trgovini. I uvoz svježih banana podrijetlom iz Perua u Europsku uniju u studenome 2015. premašio je utvrđeni prag od 86 250 metričkih tona.

               (6)

               U tom je kontekstu, u skladu s člankom 15. stavkom 3. Uredbe (EU) br. 19/2013 i Uredbe (EU) br. 20/2013, Komisija uzela u obzir učinak dotičnog uvoza na stanje tržišta Unije za banane kako bi odlučila hoće li se povlaštene carine obustaviti. Komisija je u tu svrhu razmotrila učinak dotičnog uvoza na razinu cijene u Uniji, razvoj uvoza iz drugih izvora te ukupnu stabilnost tržišta Unije za svježe banane.

               (7)

               Uvoz svježih banana iz Perua činio je nešto manje od 2 % ukupnog uvoza svježih banana u Europsku uniju kada je premašio utvrđeni prag za 2015. Na temelju predviđanja uvoza do kraja 2015., uzimajući u obzir mjesečni uvoz u 2015. i činjenicu da se uvoz iz Perua u 2014. zadržao ispod 2 % ukupnog uvoza za cijelu kalendarsku godinu, nema naznaka na temelju kojih bi se moglo zaključiti da će se razina uvoza iz Perua u usporedbi s ukupnim uvozom znatno razlikovati za cijelu 2015.

               (8)

               Uvoz svježih banana iz Gvatemale činio je nešto manje od 1,5 % ukupnog uvoza svježih banana u Europsku uniju kada je premašio prag za 2015. Iako je, u apsolutnom smislu, riječ o dvostrukom obujmu uvoza u usporedbi s 2014., na temelju predviđanja uvoza do kraja 2015. i uzimajući u obzir mjesečni uvoz u 2015., uvoz banana iz Gvatemale vjerojatno neće premašiti 1,5 % ukupnog uvoza za cijelu 2015.

               (9)

               Dok je cijena uvoza iz Perua u prosjeku iznosila 670 EUR/tona u prvih 9 mjeseci 2015., odnosno 4 % više od prosječne cijene drugog uvoza, cijena uvoza iz Gvatemale u prosjeku je iznosila 621 EUR/tonu u istom razdoblju, što je 3,5 % manje od prosječne cijene drugog uvoza svježih banana u EU.

               (10)

               Očekuje se da će kombinirani uvoz iz Perua i Gvatemale ostati ispod 3,5 % ukupnog uvoza za cijelu 2015., a njihova kombinirana prosječna cijena usporediva je s razinom cijene drugog uvoza.

               (11)

               Uvoz svježih banana iz drugih tradicionalno velikih zemalja izvoznica, s kojima je EU također sklopio sporazume o slobodnoj trgovini, konkretno Kolumbije, Kostarike i Paname, i dalje je uvelike ispod pragova utvrđenih za njih u usporedivim mehanizmima stabilizacije, a tijekom proteklih triju godina taj uvoz prati iste trendove i jedinične vrijednosti. Na primjer, razina uvoza iz Kolumbije i Kostarike u listopadu 2015. iznosila je 627 000 tona, odnosno 516 000 tona manje od utvrđenih pragova, što je znatno više od ukupnog uvoza iz Perua i Gvatemale za cijelu godinu.

               (12)

               U listopadu 2015. nisu uočene znatne razlike u prosječnoj veleprodajnoj cijeni banana na tržištu Unije (960 EUR/tona) u usporedbi s prosječnom cijenom banana u proteklim mjesecima.

               (13)

               Stoga nema naznake o tome da se uvozom svježih banana iz Perua i Gvatemale iznad utvrđenoga godišnjega graničnog obujma uvoza omela stabilnost tržišta Unije ni da je to imalo znatan utjecaj na situaciju proizvođača u EU-u. Isto tako ne očekuje se da će se ta situacija promijeniti u preostalom razdoblju 2015.

               (14)

               Konačno, u skladu s Uredbom (EU) br. 19/2013 i Uredbom (EU) br. 20/2013, nema naznaka mogućeg prouzročenja ozbiljnog narušavanja ili ozbiljnog narušavanja za proizvođače u najudaljenijim regijama EU-a za 2015.

               (15)

               Na temelju navedenih razmatranja Komisija je zaključila da obustava povlaštenih carina nije primjerena za uvoz banana podrijetlom iz Perua. Komisija je isto tako zaključila da obustava povlaštenih carina nije primjerena za uvoz banana podrijetlom iz Gvatemale. Komisija će i dalje pozorno pratiti uvoz banana iz tih dviju zemalja,

         DONIJELA JE OVU ODLUKU:
   Članak 1.
   Tijekom 2015. nije primjerena privremena obustava povlaštenih carina za uvoz svježih banana razvrstanih u tarifni broj 0803 90 10 kombinirane nomenklature Europske unije i podrijetlom iz Perua i Gvatemale.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 11. prosinca 2015.

            Za Komisiju

            Predsjednik

         Jean-Claude JUNCKER

      (1)  SL L 17, 19.1.2013., str. 1.

      (2)  SL L 17, 19.1.2013., str. 13.

      (3)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).


title: Provedbena odluka Vijeća (EU) 2017/1768 od 25. rujna 2017. kojom se Republici Hrvatskoj odobrava uvođenje posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost

text:
               28.9.2017

               HR

               Službeni list Europske unije

               L 250/71

         PROVEDBENA ODLUKA VIJEĆA (EU) 2017/1768
   od 25. rujna 2017.
   kojom se Republici Hrvatskoj odobrava uvođenje posebne mjere odstupanja od članka 287. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:

               (1)

               U skladu s člankom 287. točkom 19. Direktive 2006/112/EZ Hrvatska može izuzeti od plaćanja poreza na dodanu vrijednost („PDV”) porezne obveznike čiji godišnji promet ne prelazi protuvrijednost 35 000 EUR u nacionalnoj valuti prema deviznom tečaju na dan njezina pristupanja.

               (2)

               Dopisom evidentiranim pri Komisiji 20. prosinca 2016. Hrvatska je zatražila odobrenje za uvođenje posebne mjere odstupanja od članka 287. Direktive 2006/112/EZ („posebna mjera”), kojom bi joj se dopustilo da od 1. siječnja 2018. porezne obveznike čiji godišnji promet ne prelazi protuvrijednost 45 000 EUR u nacionalnoj valuti oslobodi od plaćanja PDV-a.

               (3)

               Viši prag za primjenu posebne odredbe za mala poduzeća mjera je pojednostavnjenja jer može bitno smanjiti obveze povezane s PDV-om za mala poduzeća.

               (4)

               U skladu s člankom 395. stavkom 2. drugim podstavkom Direktive 2006/112/EZ Komisija je dopisom od 13. ožujka 2017. obavijestila ostale države članice o zahtjevu Hrvatske. Dopisom od 14. ožujka 2017. Komisija je obavijestila Hrvatsku o tome da ima sve informacije potrebne za razmatranje zahtjeva.

               (5)

               Prema informacijama koje je dostavila Hrvatska, još bi oko 9 000 poreznih obveznika moglo iskoristiti posebnu mjeru kako bi smanjili svoje obveze povezane s PDV-om određene u glavi XI. poglavlju 2. Direktive 2006/112/EZ. Smanjilo bi se i opterećenje za poreznu upravu te pojednostavnila naplata poreza.

               (6)

               S obzirom na to da će se zbog posebne mjere smanjiti obveze povezane s PDV-om za mala poduzeća, Hrvatskoj bi trebalo odobriti primjenu te mjere u ograničenom razdoblju. Porezni obveznici trebali bi i dalje imati mogućnost odlučiti se za uobičajene odredbe PDV-a.

               (7)

               S obzirom na to da se odredbe članaka 281. do 294. Direktive 2006/112/EZ o posebnoj odredbi za mala poduzeća preispituju, moguće je da će direktiva o izmjeni tih odredbi stupiti na snagu prije isteka razdoblja valjanosti odstupanja.

               (8)

               Prema informacijama koje je Hrvatska dostavila povišeni će prag imati zanemariv učinak na ukupni prihod od poreza naplaćenih u fazi konačne potrošnje.

               (9)

               Odstupanje neće utjecati na vlastita sredstva Unije koja proizlaze iz PDV-a jer će Hrvatska izvršiti izračun naknade u skladu s člankom 6. Uredbe Vijeća (EEZ, Euratom) br. 1553/89 (2),

         DONIJELO JE OVU ODLUKU:
   Članak 1.
   Odstupajući od članka 287. točke 19. Direktive 2006/112/EZ Hrvatskoj se odobrava izuzeće od plaćanja PDV-a za porezne obveznike čiji godišnji promet ne prelazi protuvrijednost 45 000 EUR u nacionalnoj valuti prema tečaju na dan njezina pristupanja.
   Članak 2.
   Ova Odluka proizvodi učinke od dana priopćenja.
   Ova se Odluka primjenjuje od 1. siječnja 2018. do 31. prosinca 2020. ili do dana stupanja na snagu direktive o izmjeni članaka 281. do 294. Direktive 2006/112/EZ, ovisno o tome što nastupi ranije.
   Članak 3.
   Ova je Odluka upućena Republici Hrvatskoj.

      Sastavljeno u Bruxelles 25. rujna 2017.

            Za Vijeće

            Predsjednik

         M. MAASIKAS

      (1)  SL L 347, 11.12.2006., str. 1.

      (2)  Uredba Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (SL L 155, 7.6.1989., str. 9.).


title: Provedbena odluka Komisije (EU) 2015/144 оd 28. siječnja 2015. o utvrđivanju postupaka za podnošenje zahtjeva za bespovratna sredstva, zahtjeva za plaćanje i s tim povezanih informacija u pogledu hitnih mjera protiv bolesti životinja iz Uredbe (EU) br. 652/2014 Europskog parlamenta i Vijeća (priopćeno pod brojem dokumenta C(2015) 250)

text:
                  30.1.2015

                  HR

                  Službeni list Europske unije

                  L 24/17

         PROVEDBENA ODLUKA KOMISIJE (EU) 2015/144
         оd 28. siječnja 2015.
         o utvrđivanju postupaka za podnošenje zahtjeva za bespovratna sredstva, zahtjeva za plaćanje i s tim povezanih informacija u pogledu hitnih mjera protiv bolesti životinja iz Uredbe (EU) br. 652/2014 Europskog parlamenta i Vijeća

               (priopćeno pod brojem dokumenta C(2015) 250)

         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na zdravlje bilja i biljni reproduktivni materijal kojom se mijenjaju direktive Vijeća 98/56/EZ, 2000/29/EZ i 2008/90/EZ, uredbe (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktiva 2009/128/EZ Europskog parlamenta i Vijeća i Uredba (EZ) br. 1107/2009 Europskog parlamenta i Vijeća i stavljaju izvan snage odluke Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 5.,
         budući da:

                     (1)

                     U skladu s člankom 6. stavkom 1. Uredbe (EU) br. 652/2014 državama članicama mogu se dodijeliti bespovratna sredstva u odnosu na hitne mjere poduzete u slučaju potvrđivanja pojave jedne od bolesti životinja navedene u Prilogu I. toj Uredbi.

                     (2)

                     Kako bi se osiguralo dobro financijsko upravljanje i brzo informiranje o upravljanju bolešću, primjereno je odrediti rokove do kojih države članice moraju podnijeti svoje zahtjeve za bespovratna sredstva i zahtjeve za plaćanje te odrediti koje se informacije trebaju dostaviti. Posebno bi se trebale dostaviti prve i ažurirane procjene rashoda država članica.

                     (3)

                     Potrebno je utvrditi stopu koja će se primjenjivati prilikom konverzije procjena i zahtjeva za plaćanje koje su podnijele države članice koje ne koriste euro kao svoju nacionalnu valutu.

                     (4)

                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU ODLUKU:

            Članak 1.
            Zahtjevi za bespovratna sredstva
            Države članice Komisiji podnose zahtjev za bespovratno sredstvo u skladu s člankom 6. stavkom 1. Uredbe (EU) br. 652/2014 u roku od 30 dana nakon službenog potvrđivanja pojave bolesti navedene u Prilogu I. toj Uredbi te istodobno dostavljaju privremene informacije o dotičnim kategorijama životinja i proizvoda i o tržišnoj vrijednosti za svaku od tih kategorija služeći se elektroničkim dokumentom u skladu s predloškom utvrđenim u Prilogu I. ovoj Odluci.
            Istodobno, države članice dužne su dostaviti opis trenutačnih i planiranih mjera te zakonodavstvo za određivanje vrijednosti životinja i proizvoda za koje je potrebno dobiti naknadu štete.

            Članak 2.
            Informacije o procijenjenim troškovima
            Najkasnije dva mjeseca nakon službenog potvrđivanja pojave bolesti države članice, služeći se elektroničkim dokumentom u skladu s predloškom „Predviđeni proračun” utvrđenim u Prilogu II., obavješćuju Komisiju o sljedećem:

                        (a)

                        procijenjenoj naknadi štete posjednicima iz članka 8. stavka 1. točaka (a) i (c) Uredbe (EU) br. 652/2014;

                        (b)

                        procijenjenim operativnim troškovima iz članka 8. stavka 1. točke (b) i od točke (d) do (g) Uredbe (EU) br. 652/2014;

                        (c)

                        ovisno o slučaju, procijenjenim drugim troškovima nužnima za iskorjenjivanje bolesti iz članka 8. stavka 1. točke (h) Uredbe (EU) br. 652/2014, čemu se prilaže odgovarajuće obrazloženje.

                  Opis mjera iz članka 1. smatra se dijelom zahtjeva za bespovratno sredstvo.
            Svaka dva mjeseca nakon dostavljanja informacija iz prvog stavka države članice dostavljaju ažurirane informacije o troškovima iz tog stavka.

            Članak 3.
            Zahtjevi za plaćanje
            U roku od šest mjeseci nakon roka utvrđenog u odluci o financiranju ili nakon što se potvrdi iskorjenjivanje bolesti, ovisno o tome što je ranije, države članice Komisiji dostavljaju:

                        (a)

                        zahtjev za plaćanje nastalih prihvatljivih troškova služeći se elektroničkim dokumentom u skladu s predloškom utvrđenim u Prilogu III. ovoj Odluci;

                        (b)

                        detaljan pregled troškova kao potporu zahtjevu za plaćanje s detaljnim podacima o troškovima koji su nastali i plaćeni za različite kategorije prihvatljivih rashoda, služeći se elektroničkim dokumentom u skladu s predloškom utvrđenim u Prilogu IV. ovoj Odluci;

                        (c)

                        tehničko izvješće u skladu s Prilogom V. ovoj Odluci.

            Članak 4.
            Stopa konverzije
            Ako su iznosi procijenjenih troškova ili rashoda države članice izraženi u valuti koja nije euro, predmetna država članica preračunava ih u eure primjenjujući najnoviju tečajnu stopu koju je Europska središnja banka utvrdila prije prvog dana u mjesecu u kojem je država članica podnijela zahtjev za bespovratno sredstvo.

            Članak 5.
            Adresati
            Ova je Odluka upućena državama članicama.

            Sastavljeno u Bruxellesu 28. siječnja 2015.

                  Za Komisiju

               Vytenis ANDRIUKAITIS

                  Član Komisije

            (1)  SL L 189, 27.6.2014., str. 1.

            PRILOG I.

               PRIVREMENE INFORMACIJE O KATEGORIJAMA ŽIVOTINJA ILI PROIZVODA KAKO JE NAVEDENO U ČLANKU 1.

            Tekst slike

               PRIVREMENE INFORMACIJE
               Potrebne informacije u roku od 30 dana nakon službenog potvrđivanja pojave bolesti
               Poslati na sljedeću adresu: SANCO-CONSULT-G5@ec.europa.eu
               Datum
               dd/mm/gg
               Referentna oznaka
               DČ/bolest/godina
               Kategorija životinje ili proizvoda
               Broj
               Procijenjena tržišna vrijednost

            PRILOG II.

               PREDVIĐENI PRORAČUN KAKO JE NAVEDENO U ČLANKU 2.

            Tekst slike

               PREDVIĐENI PRORAČUN
               Najkasnije dva mjeseca nakon službenog potvrđivanja pojave bolesti i svaka dva mjeseca nakon toga
               Poslati na sljedeću adresu: SANCO-CONSULT-G5@ec.europa.eu
               Prvo podnošenje
               Ažuriranje
               Za razdoblje od
               dd/mm/gg
               do
               dd/mm/gg
               Referentna oznaka izbijanja
               DČ/bolest/godina
               Osoba za kontakt za ovaj proračun:
               Telefon:
               Adresa e-pošte
               Izravni troškovi
               – Naknada štete –
               Ukupan iznos
               (u eurima bez PDV-a)
               Vrste životinja/proizvoda
               Količina
               Podzbroj:
               EUR
               —
               Izravni troškovi
               – Operativni troškovi –
               Ukupan iznos
               (u eurima bez PDV-a)
               Klanje / izlučivanje
               Čišćenje, dezinfekcija i dezinsekcija
               Prijevoz i uništavanje hrane za životinje i opreme
               Nabava, skladištenje, davanje ili distribucija cjepiva
               Prijevoz i zbrinjavanje trupova
               Drugi nužni troškovi (članak 8. stavak 1. točka (h) Uredbe (EU) br. 652/2014)
               Podzbroj:
               EUR
               —

            Tekst slike

               Neizravni troškovi
               – Režijski troškovi 7 % –
               Ukupan iznos
               (u eurima bez PDV-a)
               Režijski troškovi na izravne troškove, osim naknade štete
               Podzbroj:
               EUR
               —
               UKUPNO:
               EUR
               —
               Datum:
               dd/mm/gg
               Ime nadležne osobe:
               Potpis:

            PRILOG III.

               ZAHTJEV ZA PLAĆANJE KAKO JE NAVEDENO U ČLANKU 3. TOČKI (a)

            Tekst slike

               ZAHTJEV ZA PLAĆANJE
               Po donošenju odluke o financiranju, šest mjeseci nakon roka ili nakon što se potvrdi iskorjenjivanje bolesti, ovisno o tome što je ranije.
               Poslati na sljedeću adresu: SANCO-CONSULT-G5@ec.europa.eu
               Za razdoblje od
               dd/mm/gg
               do
               dd/mm/gg
               Referentna oznaka izbijanja
               DČ/bolest/godina
               Osoba za kontakt za ovaj zahtjev za plaćanje:
               Telefon:
               Adresa e-pošte:
               Izravni troškovi
               – Naknada štete –
               Ukupan iznos
               (u eurima bez PDV-a)
               Vrste životinja/proizvoda
               Količina
               Podzbroj:
               EUR
               —
               Izravni troškov
               – Operativni troškovi –
               Ukupan iznos
               (u eurima bez PDV-a)
               Klanje / izlučivanje
               Čišćenje, dezinfekcija i dezinsekcija
               Prijevoz i uništavanje hrane za životinje i opreme
               Nabava, skladištenje, davanje ili distribucija cjepiva
               Prijevoz i zbrinjavanje trupova
               Drugi nužni troškovi (članak 8. stavak 1. točka (h) Uredbe (EU) br. 652/2014)
               Podzbroj:
               EUR
               —

            Tekst slike

               Neizravni troškovi
               – Režijski troškovi 7 % –
               Ukupan iznos
               (u eurima bez PDV-a)
               Režijski troškovi na izravne troškove, osim naknade štete (7 %)
               Podzbroj:
               EUR
               —
               UKUPNO:
               EUR
               —
               Izjava korisnika
               ovo su stvarno nastali rashodi i točno su obračunati; prethodno navedeni troškovi odgovaraju upotrijebljenim sredstvima za rad i ta su sredstva za rad bila razumna i potrebna; troškovi su nastali i obuhvaćeni su definicijom prihvatljivih troškova; sva popratna dokumentacija povezana s rashodima dostupna je za pregled; za ove mjere nije zatražen nijedan drugi doprinos Unije i sav prihod koji proizlazi od aktivnosti u okviru tih mjera prijavljen je Komisiji; primjenjuju se kontrolni postupci, posebno za provjeru točnosti prijavljenih iznosa, kako bi se spriječile, otkrile i ispravile nepravilnosti.
               Datum:
               Potpis:
               Ime nadležne osobe:

            PRILOG IV.

               DETALJNI PODACI O TROŠKOVIMA KAKO JE NAVEDENO U ČLANKU 3. TOČKI (b)

            Tekst slike

               NAKNADA ŠTETE - ZAHTJEV ZA PLAĆANJE
               Rok za podnošenje:
               Po donošenju odluke o financiranju, šest mjeseci nakon roka ili nakon što se potvrdi iskorjenjivanje bolesti, ovisno o tome što je ranije.
               Referentna oznaka izbijanja
               SVINJE
               br. ADNS
               Datum potvrđivanja sumnje
               Identifikacijski broj gospodarstva
               Poljopri-vrednik
               Lokacija gospodarstva
               Posjednik životinja
               Datum klanja
               Klanje
               Metoda uništavanja
               Težina na datum uništa-vanja
               Broj životinja prema kategoriji
               Plaćeni iznos za vrijednost životinje prema kategoriji
               Prosječna jedinična vrijednost prema kategoriji
               Ukupna naknada štete (bez PDV-a)
               Datum plaćanja
               Ime
               Ime
               Gospodar-stvo
               Klaonica
               Kafilerija
               Spaljivanje na licu mjesta
               Drugo (navesti)
               Krmače
               Nerasti
               Prasad
               svinje
               Krmače
               Nerasti
               Prasad
               svinje
               Krmače
               Nerasti
               Prasad
               svinje
               Ukupno
               GOVEDA
               br. ADNS
               Datum potvrđivanja sumnje
               Identifikacijski broj gospodarstva
               Poljopri-vrednik
               Lokacija gospodarstva
               Posjednik životinja
               Datum klanja
               Klanje
               Metoda uništavanja
               Težina na datum uništa-vanja
               Broj životinja prema kategoriji
               Plaćeni iznos za vrijednost životinje prema kategoriji
               Prosječna jedinična vrijednost prema kategoriji
               Ukupna naknada štete (bez PDV-a)
               Datum plaćanja
               Ime
               Ime
               Gospodar-stvo
               Klaonica
               Kafilerija
               Spaljivanje na licu mjesta
               Drugo (navesti)
               Krave
               Junice
               Telad
               Bikovi
               Krave
               Junice
               Telad
               Bikovi
               Krave
               Junice
               Telad
               Bikovi
               Ukupno

            Tekst slike

               OVCE i KOZE
               br. ADNS
               Datum potvrđivanja sumnje
               Identifikacijski broj gospodarstva
               Poljopri-vrednik
               Lokacija gospodar-stva
               Posjednik životinja
               Datum klanja
               Klanje
               Metoda uništavanja
               Težina na datum uništavanja
               Number of animals per category
               Plaćeni iznos prema kategoriji
               Ukupna naknada štete (bez PDV-a)
               Datum plaćanja
               Sheep
               Koze
               Drugo
               Ovce
               Koze
               Drugo
               Ime
               Ime
               Gospodar-stvo
               Klaonica
               Kafilerija
               Spaljivanje na licu mjesta
               Drugo (navesti) )
               Ženke ovaca
               Janjad
               Ovnovi
               Koze
               Jarčevi
               Kozlići
               Ženke ovaca
               Janjad
               Ovnovi
               Koze
               Jarčevi
               Kozlići
               Ukupno
               POULTRY
               br. ADNS
               Datum potvrđivanja sumnje
               Identifikacijski broj gospodarstva
               Poljopri-vrednik
               Lokacija gospodar-stva
               Posjednik životinja
               Datum klanja
               Klanje
               Metoda uništavanja
               Težina na datum uništavanja
               Broj životinja prema kategoriji
               Plaćeni iznos prema kategoriji
               Ukupna naknada štete (bez PDV-a)
               Datum plaćanja
               Perad
               Perad
               Ime
               Ime
               Gospodar-stvo
               Klaonica
               Kafilerija
               Spaljivanje na licu mjesta
               Drugo (navesti)
               Kokoši nesili ce
               Tovni pilići
               Raspl odn a perad
               Patke
               Guske
               Pure
               Drugo
               Kokoši nesili ce
               Tovni pilići
               Raspl odn a perad
               Patke
               Guske
               Pure
               Drugo
               Ukupno

            Tekst slike

               PROIZVODI
               br. ADNS
               Datum potvrđivanja sumnje
               Identifikacijski broj gospodarstva
               Poljopri-vrednik
               Lokacija gospodar-stva
               Posjednik proizvoda
               Datum uništavanja
               Metoda uništavanja
               Broj proizvoda prema kategoriji
               Plaćeni iznos prema kategoriji
               Ukupna naknada štete (bez PDV-a)
               Datum plaćanja
               Ime
               Ime
               Kafilerija
               Na licu mjesta (navesti)
               Drugo (navesti)
               Jaja
               Mlijeko
               Sjeme
               Zameci
               Jaja
               Mlijeko
               Sjeme
               Zameci
               Ukupno

            Tekst slike

               OPERATIVNI TROŠKOVI - ZAHTJEV ZA POVRAT TROŠKOVA
               Rok za podnošenje:
               Po donošenju odluke o financiranju, šest mjeseci nakon roka ili nakon što se potvrdi iskorjenjivanje bolesti, ovisno o tome što je ranije.
               Referentna oznaka izbijanja
               DČ/BOLEST/GODINA
               Klanje i izlučivanje
               br. ADNS
               Br. gospodarstva
               Iznos računa bez PDV-a
               Ime dobavljača
               Datum plaćanja
               Ukupno
               Čišćenje, dezinfekcija i dezinsekcija (gospodarstva i oprema)
               br. ADNS
               Br. gospodarstva
               Iznos računa bez PDV-a
               Ime dobavljača
               Datum plaćanja
               Ukupno
               Prijevoz i uništavanje zaražene hrane za životinje i opreme
               br. ADNS
               Br. gospodarstva
               Iznos računa bez PDV-a
               Ime dobavljača
               Datum plaćanja
               Ukupno

            Tekst slike

               Prijevoz i zbrinjavanje trupova
               br. ADNS
               Br. gospodarstva
               Iznos računa bez PDV-a
               Ime dobavljača
               Datum plaćanja
               Ukupno
               Drugi troškovi nužni za iskorjenjivanje bolesti
               br. ADNS
               Br. gospodarstva
               Iznos računa bez PDV-a
               Ime dobavljača
               Datum plaćanja
               Ukupno
               UKUPNO:
               Klanje i izlučivanje
               Čišćenje, dezinfekcija i dezinsekcija (gospodarstva i oprema)
               Prijevoz i uništavanje zaražene hrane za životinje i opreme
               Nabava, skladištenje, davanje ili distribucija cjepiva
               Prijevoz i zbrinjavanje trupova
               Drugi troškovi nužni za iskorjenjivanje bolesti (navesti)
               Ukupno

            PRILOG V.

               SADRŽAJ TEHNIČKOG IZVJEŠĆA KAKO JE NAVEDENO U ČLANKU 3. TOČKI (c)

            Završno tehničko izvješće mora sadržavati barem sljedeće informacije:

                        1.

                        datum početka i završetka provedbe mjera;

                        2.

                        opis provedenih tehničkih mjera s najvažnijim podacima;

                        3.

                        epidemiološke karte;

                        4.

                        razinu ostvarenja ciljeva i tehničke poteškoće;

                        5.

                        rezultate epidemioloških istraživanja;

                        6.

                        ostale relevantne epidemiološke informacije: smrtnost, pobolijevanje, dobna raspodjela uginulih životinja i pozitivnih životinja, pronađene lezije, prisutnost vektora itd.